Isatis tinctoria

Īsătis -idis f. (Graece ἴσατις) sive glastum -i n. sive gaisdo Edwin Habel: Mittellateinisches Glossar, Paderbronnae 1989, p.163 est herba, qua fit tinctura caerulea, indico, hyacinthoque similis, apud doctos Isatis tinctoria.

 Nomina antiqua 
Isatis est nomen Graecae originis, glastum Gallicae (lingua Italica Tuscana glasto, glastro; cf. voces Hibernicae glaisin 'glastum' et glass 'caeruleus, viridis'). Alia nomina Latina sunt:
 Ălūta
 Lactuca agrestis (sed hoc nomen multas alias herbas etiam designat)
 Pastellus sive pastellum
 Vitrum, vitrus, vetrum (a Teutonico, cf. vox Germanica antiqua weit, hodie Färberwaid, Anglica woad. Conflatio cum vitro). 
 Vitrāgō -inis f. (sed hoc nomen etiam pro parietaria, quod apud botanos Parietaria officinalis dicitur)
 Vitrāria, vitriāria, vitriola herba
 Wātum a Teutonico. 

Graeci etiam dixerunt Ἄρειον  'Arēum' et ὑσγίνη 'hysginē', et nomen arcanum "Prophetarum" fuit ἀρούσιον 'arūsium'.Diosc. 2.184RV: ἰσάτις· οἱ δὲ Ἄρειον, οἱ δὲ ὑσγίνη, προφῆται ἀρούσιον, ᾽Ρωμαῖοι ἀλούταμ.

Nomen Syriacum est (ܩܢܥܐ (קנעא qånˁåˀ,<ref>Versione Syriaca Galeni De Simplicibus Medicinis libri, titulus capituli περὶ ἰσάτιδος: "ܝܣܐܛܝܤ ܕܐܝܬܢܗܘܢ ܩܢܥܐ", id est 'Isatis, quae est qånˁåˀ'''.</ref>, quod nomen non in fontibus Iudaicis invenitur, sed nomen Graecum tantum: איסטיס ˀīsåṭīsSecundum Oribasium, Syn. 2.13, nomen Gothicum fuit wisdele: "Isatis quam Goti "wisdele" vocant, tinctores herba vetru." Hoc creditur esse pro Gothico *𐍅𐌹𐌶𐌳𐌹𐌻𐌰 *wizdila''.

 Notae 

 Nexus externi 

Categoria:Species plantarum 
Categoria:Brassicaceae
Categoria:Plantae tinctoriae
Categoria:Fruges Asiae occidentalis
Categoria:Taxa Linnaei

ja:アイ (植物)#ウォード